اینٹر دی ووئڈ

اینٹر دی ووئڈ (Enter the Void) 2009 وچ رلیز ہوئی اک انگریزی بولی والی فرینچ ڈرامہ فلم اے جسنوں گاسپر نوئے ولوں لکھیا اتے ڈاریکٹ کیتا گیا اے۔ اس فلم وچ مکھ طور اُتے نتھانیئل براؤن، پاز دے لا ہیورتا اتے آسان روئے نے اداکاری کیتی اے۔ ایہہ فلم نیون دی روشنی والے ٹوکیو دے نھائیٹکلبّ دے ماحول وچ بنائی گئی اے۔ اس فلم وچ اؤسکر ناں دا اک امریکی ڈرگّ ڈیلر جسنوں کہ پولیس ولوں گولی مار دتی اے پر اسدی روح (سریر توں باہر ہون دا تجربہ) اگلے ہون والے قصے ویکھدی رہندی اے۔ ایہہ فلم اتم پرکھی ذکر دے نظرئیے توں فلمائی گئی اے جس وچ اوہ اکثر شہر دیاں سڑکاں اتے گلیاں اپر تیردا رہندا اے اتے کدے-کدے اؤسکر نوں اپنے موڈھے توں ویکھدیاں وی وکھایا گیا اے جس وچ اوہ اپنے سابق دور وچ جھاتی ماردا اے۔ نوئے اس فلم نوں اک سائیکیڈیلک میلوڈراما (psychedelic melodrama) کہندا اے۔[4]

ایہہ فلم بہت سالاں توں نوئے دا چہیتا پروجیکٹ سی۔ اسدی پچھلی فلم اررورسیبل (2002) دی وپاری سفلتا توں پچھوں ہی اسنوں بنا سکنا ممکن ہویا۔ اینٹر د ووئڈ وچ مکھ طور اُتے سارا خرچ وائیلڈ بنچ ولوں کیتا گیا سی، جس وچ فڈیلائیٹ فلمز نے اصل اساری دا کم کیتا اے۔ تجربیکاراں اتے نویاں کلاکاراں دے سمیل نال، اس فلم وچ خیالی بمباولی (imagery) دی بہت ہی زیادہ ورتوں کیتی گئی سی جہڑی کہ پریوگمئی سنیما اتے سائیکیڈیلک نشیاں دے تجربیاں توں متاثر سی۔ اسدی مڈھلی فوٹوگرافی ٹوکیو دے آس-پاس کیتی گئی سی اتے اس وچ بہت سارے کرین شوٹاں دی ورتوں کیتی گئی سی۔ اس فلم دا سنگیت الیکٹرونک پوپ اتے پریوگمئی سنگیت دا میل اے۔

اس فلم دا عام روپ-ریکھا والا التھا 2009 کانس فلم فیسٹیول وچ وکھایا گیا سی، پر اسدی پوسٹ-پروڈکشن چلدی رہی اتے اک سال تک اسنوں فرانس وچ رلیز نہیں کیتا گیا۔ اسدا اک ہور ورژن امریکہ اتے انگلینڈ وچ ستمبر 2010 نوں رلیز کیتا گیا سی۔ تنقیدی پدھر تے اس فلم نوں دو طرحاں دیاں سمیکھیاواں ملیاں۔ مثبت سمیکھیاواں وچ اسنوں آکرشک اتے نوین فلم کیہا گیا، جدکہ منفی سمیکھیاواں اسنوں اکاؤ اتے بچگانا کیہا گیا سی۔ ایہہ فلم بوکس آفس تے بری ثابت ہوئی۔
ہورویکھو
حوالے

باہرلےجوڑ
گٹھ:فلماں